jkorsvik/nowiki_second_scrape_merged huggingface dataset:
Martin Torp

Sverre Martin Torp (født 3. mars 1992) er en norsk fotballspiller som spiller for Arendal.Han ble hentet opp fra juniornivået og opp til A-laget til Sandefjord Fotball i 2010-sesongen. I 2017 sesongen har han markert seg på 1. divisjonslaget Ullensaker/Kisas midtbane. Torp er også trener for ungdomslag i Ullensaker/kisa. Blant annet Ull/kisa jr 2.


== Referanser ==


== Eksterne lenker ==
(en) Martin Torp – Transfermarkt 
(en) Martin Torp – Soccerway 
(en) Martin Torp – FBref
Belugastør

Belugastør, også kalt beluga eller husblasstør er en art i gruppen Huso. 
Den er en av verdens lengste beinfisker, opptil åtte meter. Den veier ca. to tonn.
Den er nært beslektet med kalugastør.
Russisk kaviar lages av rogn fra belugastør.


== Eksterne lenker ==
(en) Belugastør – oversikt og omtale av artene i WORMS-databasen 
(en) Belugastør i Global Biodiversity Information Facility 
(sv) Belugastør hos Dyntaxa 
(en) Belugastør hos Fauna Europaea 
(en) Belugastør hos FishBase 
(en) Belugastør hos Fossilworks 
(en) Belugastør hos ITIS 
(en) Belugastør hos NCBI 
(en) Kategori:Huso huso – bilder, video eller lyd på Wikimedia Commons 
Huso huso – detaljert informasjon på Wikispecies 
(en) Huso huso (Linnaeus, 1758) Beluga - FishBase
Hemtunnelen

Hemtunnelen er en to-løps motorveitunnel på E18 i Tønsberg kommune i Vestfold og Telemark. Tunnelløpene er 962 og 932 meter lange. Tunnelen har to kjørefelt i hvert løp.


== Se også ==
Veitunneler i Norge
Undersjøiske veitunneler i Norge
Svartedal tunnel

Svartedal tunnel er en to-løps miljøtunnel på motorveien E18 i Tønsberg kommune i Vestfold og Telemark. Tunnelen er 60 meter lang. Tunnelen har to kjørefelt i hvert løp.


== Se også ==
Veitunneler i Norge
Undersjøiske veitunneler i Norge
Elleholm

Elleholm er en by i Blekinge. Byen ligger 6 km vest for Karlshamn ved Morumsåen. På Elleholm ø lå tidligere Elleholm slott, som tilhørte biskopen i Lund. 
På begynnelsen av 1400-tallet ble slottet forpaktet til ridderen Axel Pedersen Thott, men ble innløst i 1424. Ved Engelbrekt Engelbrektssons opprør i 1436 ble erkebispens eiendom skadet, hvilket Karl Knutsson måtte erstatte. Kronen overtok eiendommen ved reformasjonen. I midten av 1500-tallet hadde Hartvig Bilde Elleholm slott og len som pant. 
Omkring slottet fantes tidligere en liten by på holmen. Den fikk 3. februar 1450 kjøpstadsprivilegier av erkebiskop Tuve Nielsen Juul. Byen ble satt i brann og ødelagt av svenskene i 1564, og kjøpstadsrettighetene ble overført til Sølvesborg. De ble fornyet 1584, men ble tapt igjen i 1600. Etter freden i Roskilde kom byen til Sverige.
Kong Frederik VIIs venns, boktrykkeren Berling, kjøpte gården og ga den til kongens elskerinne, Louise Rasmussen, som her fikk et fristed. Hun beholdt det til sin død i 1874.    


== Eksterne lenker ==
Om Elleholm
San Blas-øyene

San Blas-øyene (spansk: Islas San Blas) er en øygruppe i Det karibiske hav ved nordkysten av Panama, øst for Panamakanalen. Den tilhører den autonome regionen Kuna Yala. Øygruppa består av 378 øyer. Øyene er hjemstedet til kunafolket. San Blas-øyene er et populært turistmål, men har lenge vært forholdsvis isolert.


== Eksterne lenker ==
(en) San Blas Islands – kategori av bilder, video eller lyd på Commons
San Blas

San Blas kan referere til:

 Argentina:
San Blas (La Rioja)
San Blas (departement)
 Costa Rica:
San Blas (Costa Rica)
 Ecuador
San Blas (Quito)
 El Salvador:
San Blas (El Salvador)
 Malta:
San Blas (Nadur)
 Mexico:
San Blas (Nayarit)
San Blas (Sinaloa)
San Blas Atempa – i Oaxaca
San Blas (Baja California Sur)
 Panama:
Kuna Yala – en autonom region som tidligere het San Blas
San Blas-øyene
San Blas-golfen
 Peru:
San Blas (Cuzco) – en bydel i Cuzos historiske sentrum
 Spania:
San Blas (Madrid) – et distrikt i Madrid
San Blas (Tenerife)
 USA:
Cape San Blas – i Florida
Bijago

Bijago er et atlantisk språk i niger-kongofamilien som blir snakka på Bijagós-øyene utafor Guinea-Bissau. Språket utgjør et dialektkontinuum, og brukere av noen av dialektene som er fjernest fra hverandre har problemer med å forstå hverandre.
Sapir (1971) klassifiserte som et isolert språk innen den vestatlantiske greina av niger-kongospråka, dvs. at det ikke kan knyttes til noen (andre) undergreiner av de vestatlantiske språka. Språkforskere som Blench, som ikke anerkjenner validiteten til den vestatlantiske greina, har bijago som en egen grein under atlantisk-kongo-språka.


== Fonologi ==
Kajako-dialekten av bijago er én av få varieteter verden over som har en lingvolabial konsonant, dvs. en konsonant som uttales med tunga mot overleppa.


== Referanser ==
Meta Refresh

Meta refresh er en type kode til HTML som fører brukeren til en annen side eller oppdaterer siden etter en viss tid.


== Bakgrunn ==
Meta Refresh ble laget for å la brukere bli overført enklere og raskere til en annen side, eller få de nyeste oppdateringene på en side.


== Kode ==
Dette er koden for å oppdatere siden etter 5 sekunder:

<meta http-equiv="refresh" content="5;url=http://dinside.com/" />
Dette er koden for å oppdatere siden etter 2 sekunder:

<meta http-equiv="refresh" content="2;url=http://dinside.com/" />
Dette er koden for å oppdatere med en gang:

<meta http-equiv="refresh" content="0;url=http://dinside.com/" />


== Forklaring ==
I koden står det http-equiv, hvilket betyr hva som skal gjøres i meta. Content beskriver hva som skal gjøres.

Eksempel: <meta http-equiv="keywords" content="hei, test" />
Når noen søker på «hei» eller «test», blir nettsiden vist.


== Referanser ==


== Eksterne lenker ==
About.com sin guide til Meta Refresh
Reasonable Doubt

Reasonable Doubt er debutalbumet til den amerikanske rapperen Jay-Z, utgitt i 1996 på Roc-A-Fella Records (USA), Northwestside Records (Storbritannia) og Sony Music. 


== Sporliste ==
«Can't Know the Hustle» – 5:17
Politics as Usual» – 3:41
Brooklyn's Finest» – 4:36
Dead Presidents II» – 4:27
Feelin' It» – 3:48
D'Evils» – 3:31
22 Two's» – 3:29
Can I Live» – 4:10
Aint't No Nigga» – 4:03
Friend or Foe» – 1:49
Coming of Age» – 3:59
Cashmere Thoughts» – 2:56
Bring It On» – 5:01
Regrets» – 4:34
Can I Live It II» – 3:57
Can't Knock the Hustle» (Fool's paradise remix) – 4:45


== Eksterne lenker ==
(en) Reasonable Doubt på Discogs 
(en) Reasonable Doubt på MusicBrainz 
(en) Reasonable Doubt på Spotify 
(en) Reasonable Doubt på AllMusic
Sonangol

Sonangol (Sociedade Nacional de Combustíveis de Angola) er et delvis statseid angolansk olje- og gasselskap. Med en omsetning på 17 milliarder USA-dollar var det i 2007 Afrikas nest største selskap.


== Historie ==
Sonangol ble etablert i 1976 da det portugisiske oljeselskapet ANGOL ble nasjonalisert i forbindelse med landets nyvunnede selvstendighet. Etter Angolas selvstendighet forlot flere av de tidligere aktive oljeselskapene landet, og Sonangol kjøpte opp deres virksomhet.I debember 2009 vant Sonangol en anbudskonkurranse om å utvinne olje i Qaiyarah og Najmah i Nineveh-provinsen i nordre Irak.


== Datterselskaper ==
Etter hvert som selskapet vokste, hadde det økende behov for tjenester innen innkjøp, transport, telekommunikasjon og data, engineering, seismikk osv. Sonangol etablerte datterselskaper for å møte disse behovene. Sonangol og dets over 30 datterselskaper har fortsatt å ekspandere innen andre forretningsområder. Blant de viktigste datterselskapene er Sonair, MSTelcom og de to bankene Banco Africano de Investimentos og Banco do Comércio e Indústria.


== Referanser ==


== Eksterne lenker ==
Offisielt nettsted 
(en) Sonangol – kategori av bilder, video eller lyd på Commons
Torstein Tranøy

Torstein Tranøy (født 8. januar 1964, død 7. september 2009) var en norsk journalist og forfatter.
Han startet sin journalistiske karriere i Radio RV i Trondheim. Deretter tok han journalistutdanning i Oslo, før han ble journalist i Klassekampen. Han var leder av redaksjonsklubben og sluttet sammen med de fleste redaksjonelt ansatte da ansvarlig redaktør Paul Bjerke ble avsatt i 1997. Året etter startet han som journalist i Dagens Næringsliv, der han arbeidet fram til sin død. Han spesialiserte seg på arbeidsliv, fagforeninger og tariffspørsmål. I 2007 gav han ut boka Vallas fall som handlet om Gerd-Liv Valla og Ingunn Yssen, og hvordan Valla gikk av som leder av LO.Tranøy var homofil og ble valgt som leder av Det norske forbundet av 1948 i 1991 etter Kjell Erik Øie. Organisasjonen ble i 1992 innfusjonert i den nye organisasjonen Landsforeningen for lesbiske, homofile, bifile og transpersoner.Tranøy døde brått i september 2009.


== Bibliografi ==
Torstein Tranøy: Vallas fall, et innblikk i den skjulte maktkampen, Forlaget Manifest, Oslo, 2007, ISBN 9788292866023.


== Referanser ==
Stenbjørnrødtunnelen

Stenbjørnrødtunnelen er en to-løps motorveitunnel på E18 i Tønsberg kommune i Vestfold og Telemark. Tunnelløpene er 622 og 582 meter lange. Tunnelen har to kjørefelt i hvert løp.
I byggeperioden hadde tunnelen navnet «Døvik tunnel», men da motorveien åpnet i desember 2007 ble den skiltet Stenbjørnrødtunnelen. Like sør for tunnelen ligger Undrumsdalskrysset. Miljøtunnelen under dette krysset kalles Stenbjørnrød miljøtunnel.


== Se også ==
Veitunneler i Norge
Undersjøiske veitunneler i Norge


== Referanser ==
Holarchaeidae

Holarchaeidae er en gruppe (familie) av edderkopper som tilhører undergruppen Entelegynae i gruppen Araneomorphae. Familien omfatter bare to arter fra New Zealand og Tasmania. Ved siden av Mesothelae og Uloboridae er de de eneste kjente edderkoppene som mangler giftkjertler.


== Utseende ==
Bittesmå (maksimalt 1,5 mm), blanke edderkopper, beige til svarte på farge. Forkroppen har en hode-del som er klart hevet over og avgrenset fra resten, på denne sitter åtte øyne og bare noen ganske få hår. Clypeus (partiet over chelicerene) buler noe ut. Chelicerene er lange og tynne, sprikende, med lange, krumme giftklør (en misvisende betegnelse i dette tilfellet siden de mangler giftkjertler) og to-tre tenner. Området under og bak chelicerene er membranøst, ulike de aller fleste andre edderkopper. Bakkroppen er stor og nærmest kuleformet, tynnhudet med seks spinnvorter, beina forholdsvis korte.


== Levevis ==
Artene lever i fuktige mikrohabitater på skogbunnen, blant annet på bladene av halv-akvatiske bregner.


== Utbredelse ==
Familien omfatter bare to kjente arter, én på Tasmania og én på New Zealand.


== Systematisk inndeling ==

Klasse edderkoppdyr, Arachnida
Orden edderkopper, Araneae
Underorden Opisthothelae
Gruppe araneomorfe edderkopper, Araneomorphae
Gruppe Neocribellata
Gruppe Entelegynae
Overfamilie Archaeoidea
Familie Holarchaeidae Forster & Platnick, 1984
Slekten Holarchaea Forster, 1955
Holarchaea globosa (Hickman, 1981) (Tasmania)
Holarchaea novaeseelandiae (Forster, 1949)  (New Zealand)


== Kilder ==
Australasian Arachnological Society - Holarchaeid Spiders. Hjemmeside med bilder.


== Eksterne lenker ==
(en) Holarchaeidae i Encyclopedia of Life 
(en) Holarchaeidae i Global Biodiversity Information Facility 
(en) Holarchaeidae hos ITIS 
(en) Holarchaeidae hos NCBI 
(en) Kategori:Holarchaeidae – bilder, video eller lyd på Wikimedia Commons 
Holarchaeidae – detaljert informasjon på Wikispecies 
Bilde sett forfra
Gyllebohus

Gyllebohus var et dansk slott i nærheten av Simrishamn i Skåne. Den tidligste  kjente eieren var Verner Brahe i 1280, stamfar til den danske Braheætten. Hans sønner Niels Brahe og sønnesønner Torkild og Peder Brahe var siden herrer på Gyllebo, hvoretter gården i en periode fungerte som kloster. Etter at dronning Margrethe flyttet klosteret, ble Niels Gylle eier. 
Ruinene stammer fra den 1500-tallsborg som ble bygget av Laurids Lauridsen Knob i årene 1538–1544. Den besto av en firkant omgitt av Gyllebosjøen og en voldgrav. Den var oppført i gråsten med en indre borggård, og var en av de største borgene i Skåne. Den brant flere ganger, senest på 1700-tallet. Etter krigen mellom Danmark og Sverige i 1658–60, kom Gyllebo til å inngå blant de 18 skånske adelsgods som danskene måtte gi fra seg som vederlag for å få Bornholm tilbake. Det nåværende slottet ble bygget i nyklassisistisk stil i årene 1813–1818, og er i dag i privat eie. 


== Litteratur ==
s. 45, Ale, Historisk tidskrift för Skåneland, nr. 1, 1967, Kristianstad


== Eksterne lenker ==
Om Gyllebo, Sylve Åkesson
Nordisk familjebok
Flårtunnelen

Flårtunnelen er en to-løps motorveitunnel på E18 i Horten kommune i Vestfold og Telemark. Tunnelløpene er 880 meter lange. Tunnelen har to kjørefelt i hvert løp.


== Se også ==
Veitunneler i Norge
Undersjøiske veitunneler i Norge


== Referanser ==
Bambara

Bambara er et mandespråk i niger-kongofamilien som snakkes av rundt 2,8 millioner mennesker i de vestafrikanske landa Mali, Elfenbenskysten og Burkina Faso. Bambara tilhører mandinggruppa av mandespråka, som snakkes av totalt 30 millioner mennesker i Vest-Afrika.
Bambara er morsmålet til bambarafolket, men fungerer også som lingua franca i Mali (det er beregna at nærmere 80 % av Malis befolkning har bambara som første- eller andrespråk). Bambara er et SOV-språk (ordstillinga er subjekt–objekt–verbal) og et tonespråk og har to tonemer.
Språket skrives vanligvis med det latinske alfabetet, men av og til også med det arabiske alfabetet eller n'ko. N'ko er et alfabet som ble laga av det guineansk-maliske forfatteren Solomana Kante i 1949 for å gi mandespråka sitt eget skriftspråk.


== Referanser ==


== Eksterne lenker ==
Bambara - UCLA Language Materials Project, University of California Los Angeles (UCLA).
Audun Larsen

Audun Larsen (født 6. mai 1903 i Kristiania, død 11. desember 1981 i Oslo) var en av de tidligste norske kjente sykkelryttere. Han representerte Cykkelklubben Hero i Kristiania. Audun Larsen var aktiv i sykkelmiljøet i begynnelsen av 1920-årene og vant flere klubbmesterskap i perioden. I 1922 var Audun Larsen den første som vant norgesmesterskapet i banesykling. Audun Larsen la opp sin idrettskarriere i 1926. Noe av premiesamlingen til Audun Larsen ble på 1930-tallet solgt for å finansiere kjøp av en tomteparsell på Risløkka i Oslo.
Pararchaeidae

Pararchaeidae er en gruppe (familie) av edderkopper som tilhører undergruppen Entelegynae i gruppen Araneomorphae. 


== Utseende ==
Små (opptil 3 mm) edderkopper, blekgule til brunlige på farge, ofte med distinkte fargemønstre. Hode-området er tydelig hevet over og avgrenset fra resten av forkroppen, med åtte øyne og ganske få hår. Chelicerene er forholdsvis lange og slanke, innsnevret med roten, med noen knudrete tenner ytterst. Forkroppen er delvis skjellkledt, beina nokså korte. Bakkroppen er oval, med fire groper (sigillae, på innsiden er det muskelfester) som danner et rektangel på oversiden.


== Levevis ==
Denne familien finnes i skog. Artene lever mellom mose, under råtnende trestammer, også oppe i trær, i barksprekker eller mellom tett løvverk. Hunnene lager egg-sekker av hvit silke som er mye større enn hunnen selv, gjerne under steiner.


== Utbredelse ==
Familien er bare kjent fra Australia og New Zealand.


== Systematisk inndeling ==

Klasse edderkoppdyr, Arachnida
Orden edderkopper, Araneae
Underorden Opisthothelae
Gruppe araneomorfe edderkopper, Araneomorphae
Gruppe Neocribellata
Gruppe Entelegynae
Overfamilie Archaeoidea
Familie Pararchaeidae Forster & Platnick, 1984
Slekten Anarchaea Rix, 2006 – 4 arter, østlige Australia og Tasmania
Slekten Flavarchaea Rix, 2006 – 7 arter, Australia inkludert Tasmania
Forstrarchaea rubra (Forster, 1949), New Zealand
Slekten Nanarchaea Rix, 2006 – 2 arter, østlige Australia og Tasmania
Slekten Ozarchaea Rix, 2006 – 16 arter, Australia og New Zealand
Pararchaea alba Forster, 1955, New Zealand
Slekten Westrarchaea Rix, 2006 – 3 arter, Vest-Australia


== Kilder ==
Australasian Arachnological Society - Pararchaeid Spiders. Hjemmeside med bilder.


== Eksterne lenker ==
(en) Pararchaeidae i Encyclopedia of Life 
(en) Pararchaeidae i Global Biodiversity Information Facility 
(en) Pararchaeidae hos ITIS 
(en) Pararchaeidae hos NCBI 
(en) Kategori:Pararchaeidae – bilder, video eller lyd på Wikimedia Commons 
Pararchaeidae – detaljert informasjon på Wikispecies 
Bilde av Anarchaea raveni
Klagenemnda for petroleumsskatt

Klagenemnda for petroleumsskatt er et frittstående klageorgan tilknyttet (men ikke underlagt) Oljeskattekontoret. 
Klagenemda har sju medlemmer sammensatt av personer med høy kompteanse innen jus, regnskap og økonomi. Medlemmene oppnevnes av regjeringen for en periode på fire år. Klagenemnda behandler alle klager på Oljeskattenemndas behandling av ligningen. Oljeskattekontoret forbereder klagene, og saksforberedelsen munner ut i et notat til Klagenemnda. Klagenemnda avgjør klagene ved skriftlige begrunnede vedtak. Dersom ikke selskapene aksepterer Klagenemndas avgjørelse, bringes saken inn for rettssystemet. 


== Eksterne lenker ==
Skatteetatens presentasjon av Oljeskattekontoret
Smedstua (Oslo)

Smedstua, Smedstuen eller Smeedstuen er og har vært navnet på flere gårder og steder i Oslo. 

Smedstua på Stovner er et strøk og boligområde knyttet til tidligere Nedre Stovner gård i bydel StovnerPlass under Bjølsen
Plass under Sandaker
Plass/liten gård ved Ekeberg


== Ekeberg ==

Smedstua på Ekeberg lå midt ute på dagens Ekebergslette. Oslo kommune Park og Idrett har i mange år brukt Smedstuas område til utstyrslagring, inkludert låven inntil den brant ned. 
På sydsiden av Smedstua, ved Ekebergveien lå Smedstua holdeplass på Simensbråtenlinja, en sidebane til Ekebergbanen.


== Referanser ==
Gunnar E. Wille

Gunnar E. Wille (født 18. august 1937 i Nøtterøy) var administrerende direktør i Aftenposten fra 1. desember 1984 til 1. november 1986, da han etablerte seg som konsulent i London for nyetableringer og internasjonaliseringer spesielt innenfor informasjonsteknologi og mediebransjen, også for norske virksomheter. Gunnar Wille var siden i 15 år professor i økonomi og teknologiledelse ved NTNU. 


== Biografi ==
Wille er utdannet som kjemiingeniør ved Norges tekniske høgskole i 1961. Siden tok han licentiatgrad i teknisk økonomi i 1965 og deretter gikk turen til Massachusetts Institute of Technology hvor han studerte ved Sloan School of Mangaement. Fra 1965 til 1967 jobbet han ved DeNoFaLilleborg, deretter var han fra 1968 til 1974 driftsdirektør i Norsk Brændselsolje. Så kom han i 1974 til IBM, der han var administrerende direktør fra 1975 til han i 1979 ble utvalgt av det amerikanske moderkonsernet til å lede blant annet IBMs virksomhet i Midtøsten og Afrika fra Europa-hovedkontoret i Paris.
Gunnar E. Wille ble organisatorisk en meget sentral skikkelse da han tiltrådte i Aftenposten. Det ble meislet ut en ny organisasjonsplan. Schibsted-gruppens hovedavdelinger ble overført til Aftenposten, og de administrative seksjonene skulle rapportere direkte til direktør Wille. Direksjonen i gruppen skulle være det direkte overordnede organ for administrerende direktør. Men Schibsted-gruppen og direktør Wille hadde forskjellig syn på avisens utvikling, organisasjon og drift. Begge parter ble derfor enig om at Wille fratrådte sin stilling.


== Bibliografi ==
Kompetanseledelse – samvirket mellom menneske, organisasjon og teknologi 2003 ISBN 9788251918473
Industriell markedsføring i teori og praksis 1996 ISBN 9788200224372


== Referanser ==


== Kilder ==
Bjørn Thalen: Gunnar E. Wille: Dynamisk trekkfugl flyr videre. Artikkel i Aftenposten Morgen  –  31.10.1986  –  Side: 35
Omtale i Hvem Hva Hvor 1986 side 317


== Eksterne lenker ==
Wille Consulting
Pir (andre betydninger)

Pir kan referere til:

Pir, en type brygge
Makrell (Scomber scombrus), fisk
Pir-detektor, passiv infrarød detektor
Svein Strand

Svein Strand (født 27. juni 1934 i Porsgrunn, død 18. desember 2020) var en norsk maler og grafiker. Hans arbeider kan deles inn i tre faser: en forsøksperiode fram til 1970 - hvor de tidlige antimodernistiske markeringene ble lagt merke til, noen år med systematisk formalisme 1970–1974, og «en gradvis djervere subjektivisme etter 1974–1975». Han har blitt beskrevet som en «intimist».


== Liv og virke ==
Strand var utdannet fra Statens Håndverks- og Kunstindustriskole (SHKS) og Statens kunstakademi. På Statens kunstakademi hadde han Alexander Schultz og  Aage Storstein som professorer. Han samarbeidet også med den eldre kollegaen Sigurd Danifer.
Svein Strand debuterte på UKS vårutstilling i 1958. Da han i 1963 deltok i gruppeutstillingen «Sekskanten» sammen med Eilif Amundsen, Niclas Gulbrandsen, Johannes Vinjum, Frans Widerberg og Finn Schmidt-Melbye, ble utstillingen oppfattet som en antimodernistisk manifestasjon.Strand hadde flere lengre utenlandsopphold ved Middelhavet. Det begynte med malerøktene i den provencalske landsbyen Mougins, hvor Picasso hadde vært aktiv. Derfra stammer de delvis kubistisk strukturerte «Maleren og motivet I/ II» (1972 – 73). Maleriet «Bord og speil» fra 1970 ble det første innkjøpet til Nasjonalgalleriet i 1973.
Strand er innkjøpt av Nasjonalgalleriet, Riksgalleriet, KODE (Bergen Billedgalleri), Oslo Bymuseum, Trøndelag Kunstgalleri, Oslo kommunes kunstsamlinger, Norsk kulturråd, Kongsberg kommune, Norges Bank, Den norske Bank, Nordea, Norsk Hydro.
Han hadde sine første separatutstilling i UKS i 1966 og i Kunstnerforbundet i 1967.
Han var festspillutstiller ved Festspillene i Bergen 1981, sto bak hovedmaleriet i vielsessalen i Oslo tinghus (1984), og en utsmykning i Fellesbanken, Oslo. Grafikkverket «Olympia» fra 1975 ble i 2003 gjengitt på et norsk frimerke, jfr Liste over kunstverk på norske frimerker.


== Referanser ==


== Litteratur ==
Strand, Svein (1983).  Stig Andersen, red. Svein Strand : en collage. Oslo: Collage Press. ISBN 8290455011. 
Svein Strand : malerier, tegninger : 20. oktober - 17. november 1979. Oslo: Galleri K. 1979. 
Stein Mehren (1984). «En kunstner i eksil». Her har du mitt liv : essays. Oslo: Aschehoug. s. 203-219. ISBN 8203109462. . Også trykt i Kunst og kultur nr 4, 1982
Situasjoner og sansning : fra norsk figurativt maleri 1970-1990. Nordnorsk kunstmuseum. 1990. s. 28. 
Erik Mørstad (1986). «George Grey Barnard i Langesund, noen aspekter ved vennskapet som motiv». Kunst og kultur Nr 4, 1986. Universitetsforlaget. s. 211-223. 
Eugene Schoulgin. «Svein Strand – en asketisk livsnyter». I: Kunst, nr 1, 1986
Lasse Foss. «Om anekdoten i kunsten : En samtale med Svein Strand». I: Kunst og kunstnere, nr 3/4, 1970


== Eksterne lenker ==
Svein Strand Artnet.com
John Bede Polding

John Bede Polding (født 18. oktober 1794 i Liverpool, død 16. mars 1877 i Sydney) var den første katolske biskopen og erkebiskopen av Sydney i Australia.
Polding ble født av katolske foreldre i Liverpool i England. I familien var også en onkel som var prest og leder for den engelske grenen av benediktinerne. Selv ble Polding ordinert av William Poynter 4. mars 1819. Han ble utnevnt til apostolisk vikar for New Holland i Australia og Van Diemens land på Tasmania 3. juli 1832.
Han kom til Australia i 1835, og reiste mye rundt i landet. Polding ble utnevnt til den første biskopen av Sydney 5. april 1842 og erkebiskop 22. april samme år. En av hans viktigste saker som biskop var å innføre klostervesenet i Australia. I 1846 dro han til Roma, og fikk der blant annet godkjent Melbourne som et eget bispedømme og innført benediktinernonner til Australia. Selv grunnla han i 1857 ordenen Sisters of the Good Samaritan, basert i Sydney.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Kardinal Gasparo Carpegna (1625-1714) *1670
Kardinal Fabrizio Paolucci (1651-1726) *1685
Kardinal Francesco Barberini den yngre (1662-1738) *1721
Kardinal Marcello Lante Montefeltro Della Rovere (1695-1773) *1732
Biskop Charles Walmesley (1722-1797) *1756
Biskop William Gibson (1738-1821) *1790
Biskop John Douglass (1743-1812) *1790
Biskop William Poynter (1762-1827) *1803
Biskop James Yorke Bramston (1763-1836) *1823
Erkebiskop John Bede Polding, O.S.B. (1794-1877) *1834


== Referanser ==


== Eksterne lenker ==
Polding, John Bede (1794 – 1877) i Australian Dictionary of Biography
John Bede Polding O.S.B. hos Catholic Hierarchy.org